अजाक्स की जिला कार्यकारिणी भंग
विदिशा|मप्र अजाक्स की जिला कार्यकारिणी को भंग कर दिया गया है। पूर्व की जिला कार्यकारिणी को जेएन कंसोटिया प्रदेश अध्यक्ष अजाक्स ने भंग कर दिया है। श्री कंसोटिया ने नई कार्यकारिणी का गठन भी कर दिया है।
नई कार्यकारिणी में जिलाध्यक्ष प्रो. एसएस गोलिया के अलावा कार्यवाहक जिलाध्यक्ष के पद पर मोहनलाल शाक्य की नियुक्ति की गई है। शाक्य वन विभाग में कार्यरत है। प्रो. गोलिया की व्यस्तता को देखते हुए यह निर्णय लिया गया है।
इसी प्रकार जिला उपाध्यक्ष के पद पर एसएन रायकवार, प्राचार्य तथा जेपी प्रभाकर एसडीओ पीएचई को नियुक्त किया गया है। जिला महासचिव पद पर प्रो. पूनमलता प्रभाकर, डा. एनएस अहिरवार, आरडी राज, राजेंद्र कुमार सहरिया, सीएल वंशकार को नियुक्त किया गया है। सचिव के रूप में डा. विजय शाक्य, सतीश कुचेरिया, दातारसिंह खंगार, श्रवणकुमार सहरिया तथा संयुक्त सचिव पद पर रामप्रसाद अहिरवार चुने गए। महिला मोर्चा की जिलाध्यक्ष के रूप में कांता ठक्कर को नियुक्त किया गया है।
bho_Deva awa_Deva hin_Deva hin_Deva